PPP- ორი განსხვავებული მხარე ერთი მიზნისთვის

თუ ჩემს ქვეყანას ეწვევით, ყველაზე ხშირად გაიგონებთ საუბრებს უმუშევრობაზე, სამუშაო ადგილების ნაკლებობაზე ან სულაც მის არ არსებობაზე.

როგორც ვიცით, ორი განსხვავებული სტრუქტურა, როგორებიცაა კერძო და სახელმწიფო, ქმნის სამუშაო ადგილებს, თუმცა რა მოხდება თუ კი ისინი შეერთდებიან ერთი მიზნისთვის?... რა თქმა უნდა კერძო და სახელმწიფო სექტორების ერთობლივი მუშაობა (PPP) სულაც არ წარმოადგენს სიახლეს, თუმცა ის ყოველთვის არ არის მომგებიანი და მას ყოველთვის არ მოაქვს ის შედეგები, რომელთაც ველით.

PPP- ს ძირითად სექტორებს წარმოადგენს: განათლება, ინფრასტრუქტურა, ჯანდაცვა, ენერგეტიკა, წყალმომარაგება და სხვა. პირველი PPP შედგა ბრიტანეთში 1996 წელს, მას შემდეგ დიდი დრო გავიდა და შესაბამისადაც უფრო განვითარდა კიდევაც. შედეგად კი მივიღეთ დაახლოებით 306 მილიარდი დოლარის ინვესტიცია ინდოეთში, 88 მილიარდის თურქეთში და 402 მილიარდის ბრაზილიაში.

ვფიქრობ რომ მომავალში რაც უფრო მეტი კერძო-სახელმწიფო სექტორების თანამშრომლების მაგალითი გვექნება, მით უფრო განვითარდება ქვეყანა, რადგანაც ძალიან ხშირად, ის რაც ერთ ჯგუფს არ აქვს, მეორეს გააჩნია და ამით ისინი ერთმანეთს ავსებენ.

ამის ძალიან კარგი მაგალითია, საქართველოში დაარსებული ერთ-ერთი საზოგადოებრივი კოლეჯი „სპექტრი“, რომელიც 2013 წლიდან თანამშრომლობს ერთ-ერთ კერძო კომპანიასთან. სწორედ ამ თანამშრომლობის ფარგლებში დაიგეგმა და შემუშავდა პროექტი „ევრო-მასტერი“, რომელიც გულისხმობს თანამედროვე ტექნოლოგიების დანერგვას კოლეჯში, ასევე სტუდენეტების სერთიფიცირებას, გადამზადებას და რაც მთავარია დასაქმებას. და რაც ყველაზე უფრო მნიშვნელოვანია, კოლეჯი ყველა დაინტერესებულ პირს საშუალებას აძლევს მიიღოს განათლება, დაეუფლოს პროფესიას აბსოლიტურად უფასოდ.

ამ მაგალითით ცალკეული კოლეჯის რეკლამირებას ნამდვილად არ ვისახავ მიზნად, არამედ იმის თქმა მსურს, რომ სწორედ ამგავრი პროექტებია ეკონომიკურად და სოციალურად ძლიერი ქვეყნის საწყისი, რადგანაც იგი ამცირებს უმუშევართა რიცხვს, რაც ყველაზე დიდი პრობლემაა არა მარტო საქართველოში, არამედ მთელი მსოფლიოს მასშტაბით.

უნდა აღვნიშნო, რომ საქართველო წინ დიდი ნაბიჯებით მიიწევს, თუმცა კიდევ ბერვი ძალისხმევა დასჭირდება სასურველი შედეგების მისაღწევად.

PPP-ის მუშაობა ყველა სფეროში მნიშვნელოვანია. მაგალითად ამერიკის მთავრობა აცხადებს ტენდერს საკვების უსაფრთოებაზე. როდესაც მათ ოფიციალურ ვებ-გვერდზე შევედი, აღმოვაჩინე ამგვარი მინაწერი : „ამერიკის მთავრობა მარტო ვერ შეძლებს გლობალური საკვების უსაფრთხოების მიღწევას, ამისთვის მათ სჭირდებათ კერძო და გამოცდილი ბიზნესის დახმარება, რომელთაც აქვთ ახალ ბაზრებში გაფართოების სურვილი მიზნის მისაღწევად“.

ეს პროექტი მიზნად ისახავს ერთობლივი ძალისხმევით წვრილი მესაკუთრე ფერმერების აღჭურვას საჭირო ხელსაწყოებით, რაც მათ დაეხმარებათ შემოსავლის გაზრდაში. ამგვარი პროექტები არამარტო წვრილ ფერმერებს ასაქმებს, არამედ სოფლის მეურნეობას აქცევს ჯანსაღად, რაც ყველასთვის სარგებლის მომტანია. ამ პროექტს „ გამოკვებე მომავალი“ ქვია და იგი ძალიან წარმატებულიცაა. ამ წარმატების მიზეზი კი სახელმწიფოს, კერძო კომპანიებისა და ასევე სტუდენტების ერთობლივი მუშაობაა.

კერძო და სახელმწიფო სექტორების თანამშრომლობა ალბათ ყველაზე მეტად იმ ქვეყნებშია, საჭირო სადაც თუნდაც წყლის მომარაგებაც კი შეზღუდულია. საუბარი მაქვს აფრიკაზე, რომელიც სიცოცხლისთვის არარსებული ან ძალიან შეზღუდული პირობების გამო ძალიან დიდი ხანია ზარალდება.

აღმოვაჩინე ძალზედ საინტერესო პროექტი, რომელიც Coca Cola-სა და USAID-ს მიერ არის შემუშავებული და რომელსაც ეწოდება - WADA, მისი მიზანის წყალგამყოფების შექმნა აფრიკულ ქვეყნებში. ეს პროექტი ასევე მიზნად ისახავს წყლის მარაგთან და სანიტარულ სერვისებთან წვდომას, რაც ალბათ დამეთანხმებით საციცოცხლო მნიშვნელობისაა.

ბოლოს კი ვიტყვი იმას, რომ ქვეყანა მაშინ შეიძლება იყოს ეკონომიკურად და სოციალურად ძლიერი, როდესაც მის გასაძლიერებლად არა მარტო ცალკეული მხარე, არამედ სხვადასხვა მხარეებიც არიან ჩართულნი. როგორც იტყვიან, ძალა ერთობაშია!